მახათის ივერიის ღვთისმშობლის ხატის ტაძარი

მახათის ივერიის ღვთისმშობლის ხატის სახელობის ტაძარი — ქართული მართლმადიდებლური საკათედრო ტაძარი თბილისის აღმოსავლეთ ნაწილში, ვაზისუბანთან, მახათის მთის ფერდობზე. აგებულია 2002-2019 წლებში არქიტექტორ ომარ ნაფეტვარიძის პროექტით.

 ისტორია 
ტაძარი ნაწილია სამონასტრო კომპლექსისა, რომელიც 2002 წელს დაარსდა. შენება მონასტრის პირველი ეკლესიისა, რომელიც იოანე, ექვთიმე და გიორგი მთაწმინდელების სახელობისაა, 2006 წელს დასრულდა. კათედრალის აგებისათვის 2010-ში შეიქმნა ფონდი „ივერიისა“, რომლის შემოსავლის წყაროც მოქალაქეთა შემოწირულობებია.http://iveriisa.ge/uploads/files/brochure.pdf მისი მშენებლობა 2012 წლის 17 აპრილს დაიწყო საძირკვლის ჩაყრის ცერემონიით, რომელსაც პატრიარქი ილია II, პრეზიდენტი მიხეილ სააკაშვილი, პარლამენტარები და საზოგადო მოღვაწე პაატა ბურჭულაძე ესწრებოდნენ. ტაძრის კონსტრუქცია 2015 წელს დამთავრდა, პერანგით შემოსვა კი — 2017-ში. 2016-ში 5 მილიონად დაიგო სამება-მახათის დამაკავშირებელი გზა.

 შენობა 
ტაძარი გადახურულია სპილენძის სახურავით. საკურთხეველში იატაკი იტალიური და სალიეთის მარმალილოთია მოპირკეთებული. გუმბათის წვერზე აღმართულია 5,1 მეტრის სიმაღლის ჯვარი.http://iveriisa.ge/uploads/files/ანგარიში-2017.pdf

 სქოლიო 

კატეგორია:თბილისის ეკლესიები
კატეგორია:XXI საუკუნის ეკლესიები

რესურსები ინტერნეტში
 მახათას მთაზე მშენებარე ივერიის ღვთისმშობლის ხატის სახელობის ტაძარი